বরাভয় মুদ্রায় হাত তোলে ম্যাটিলডা। চোখ বুজিয়ে হেসে বলে, ‘কিসু্য ভাববেন না, সব ব্যবস্থা হয়ে গেছে।’ ড্যাডু ভালো হলেই সে হারানের দোকানে যাবে। হারানের সাথে বসে ছকে নেবে আগামী পাঁচ বছরের জন্য বিড়ির এক্সপোর্ট ব্যবসার নথিপত্র। তার দৃঢ় বিশ্বাস কালে এই ব্রাউন সিগার উইদ রেড থ্রেড গোটা মার্কিন দেশে ব্রাউন সুগারের চাইতেও চালু নেশা হবে। ব্যবসা জমে গেলে সে পাগলের ডাক্তারীতে ইস্তফা দেবে। চুটিয়ে বিড়ি ব্যবসাই ধরবে।